
Text rozhodnutia
Súd: Krajský súd Trnava Spisová značka: 44Sd/93/2015 Identifikačné číslo súdneho spisu: 2015200974 Dátum vydania rozhodnutia: 03. 10. 2016 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2016:2015200974.1 ROZSUDOK V MENE SLOVENSKEJ REPUBLIKY Krajský súd v Trnave v konaní pred sudcom JUDr. Pavlom Laczom, v právnej veci navrhovateľa: Mgr. O. B., nar.XX.XX.XXXX, bytom S. F..XXX/X, XXX XX Z., právne zast.: JUDr. Marián Ďurina, advokát, so sídlom Sibírska č.4, 831 02 Bratislava, proti odporkyni: Sociálna poisťovňa - ústredie, Ul. 29 augusta 8, 813 63 Bratislava, o preskúmanie zákonnosti rozhodnutia odporkyne zo dňa 15.10.2015 č. XXX XXX XXXX X takto r o z h o d o l : Krajský súd napadnuté rozhodnutie odporkyne Sociálnej poisťovne - ústredie Bratislava zo dňa 15.10.2015 č.XXX XXX XXXX X z r u š u j e podľa § 250j ods. 2 písm. a), d) O.s.p. a vec jej vracia na ďalšie konanie. Odporkyňa je povinná zaplatiť navrhovateľovi trovy právneho zastúpenia vo výške 383,73 Eur na účet právneho zástupcu navrhovateľa JUDr. Mariána Ďurinu, č. účtu: Z XXXX XXXX XXXX XXXX XXXX (XXXXXXXXXX/XXXX), vedený v R. N. V., do 3 dní od právoplatnosti rozsudku. o d ô v o d n e n i e : 1. Napadnutým rozhodnutím zo dňa 15.10.2015 č. XXX XXX XXXX X odporkyňa podľa § 65 a § 82 zák.č.461/2003 Z.z. o sociálnom poistení v znení neskorších predpisov rozhodla tak, že od 06.08.2015 priznala navrhovateľovi starobný dôchodok v sume 297,50 Eur mesačne. 2. Svoje rozhodnutie odporkyňa odôvodnila tým, že navrhovateľ nezískal dobu služby v rozsahu zakladajúcom nárok na zníženie dôchodkového veku a preto mu bol starobný dôchodok priznaný správne až vo veku 62 rokov a to od X. V. XXXX. Z dôvodu, že podľa ustálenej judikatúry je možné dobu služby pre nárok na starobný dôchodok zhodnotiť len v prípade ak ju poistenec získal v rozsahu zakladajúcom nárok na zníženie dôchodkového veku, nebola doba služby navrhovateľovi zhodnotená pre nárok na starobný dôchodok. Podľa potvrdenia Vojenského úradu sociálneho zabezpečenia č.652030210079905 zo dňa 10. septembra 2013 bol navrhovateľovi priznaný výsluhový dôchodok, pre nárok a sumu výsluhového dôchodku bola navrhovateľovi zhodnotená doba od 1.septembra 1971 do 31.júla 1979 a od 30.apríla 1993 do 31. decembra 1999 v I. kategórií funkcií (14 rokov 218 dní) a od 1.januára 2000 do 31.decembra 2004 v III. pracovnej kategórii. 3. Proti tomuto rozhodnutiu podal navrhovateľ prostredníctvom svojho právneho zástupcu dňa 22.12.2015 opravný prostriedok, v ktorom uviedol, že z právneho názoru vysloveného v rozhodnutí NS SR vyplýva, že ust. § 1 ods. 3 zák.č.461/2003 Z.z. o sociálnom poistení nebráni vzniku nároku na starobný dôchodok vo všeobecnom systéme dôchodkového poistenia aj príslušníkovi Ozbrojených síl, ktorý už dosiahol dôchodkový vek, splnil podmienku nároku na niektorú výsluhovú dávku a získal k tomuto dňu akúkoľvek hodnotiteľnú dobu poistenia vo všeobecnom systéme poistenia. Poukázal, že navrhovateľ vykonával službu profesionálneho vojaka v rozsahu 19 rokov a 220 dní a v civilnom zamestnaní má odpracovaných ďalších 10 rokov a 909 dní, teda spolu odpracoval 29 rokov a 324 dní v III. pracovnej kategórii. Navrhovateľ sa domnieva, že iné a spravodlivejšie posudzovanie odpracovaných dôb pre posúdenie priznania starobného dôchodku by vzniklo pri posudzovaní všetkých odpracovaných dôb. 4. Z písomného vyjadrenia odporkyne zo dňa 5.2.2016 vyplýva, že odporkyňa považuje svoje rozhodnutie za vecne správne, pričom vo vyjadrení uviedla, že navrhovateľovi vznikol nárok na výsluhový dôchodok, čo vyplýva z potvrdenia Vojenského úradu sociálneho zabezpečenia č.65203021007905 z 10.septembra 2013, kde mu pre nárok výsluhového dôchodku bola zhodnotená doba od 1.9.1971 do 31.7.1979 a od 30.4.1993 do 31.12.1999 v I. kategórii funkcií a od 1.1.2000 do 31.12.2004 v III. pracovnej kategórii. Pretože navrhovateľ nezískal dobu služby v rozsahu zakladajúcom nárok na zníženie dôchodkového veku, bol mu starobný dôchodok priznaný správne vo veku 62 rokov od 6. augusta 2015 a nebola mu doba služby zhodnotená pre nárok na starobný dôchodok. 5. Krajský súd preskúmal napadnuté rozhodnutie na pojednávaní dňa 3.10.2016 podľa § 244 a nasl. O.s.p., v spojení s § 250l ods. 1 a 2 O.s.p. a dospel k záveru, že podanie opravného prostriedku navrhovateľom je dôvodné. 6. Na pojednávaní konanom dňa 03.10.2016 právny zástupca navrhovateľa uviedol, že odporkyňa priznala navrhovateľovi nízky starobný dôchodok, pri ktorom nezapočítala navrhovateľovi niektoré odpracované doby. Okrem toho zle zarátala obdobia výkonu vojenskej služby pri zaradení navrhovateľa do I. kategórie funkcií a III. pracovnej kategórie a navyše poukázal, že navrhovateľ bol v období od 1.5.1993 do 5.12.1994 a od 18.4.1997 do 26.2.1998 v misiách, kde sa zhodnocuje doba dvojnásobne. Preto žiadal napadnuté rozhodnutie zrušiť ako nepreskúmateľné. 7. Navrhovateľ doplnil vyjadrenie svojho právneho zástupcu, keď uviedol, že pre účely dôchodku mu nebola zhodnotená doba kedy pracoval v Elektrokove Trnava od 1.7.1971 do 31.8.1971 a to v II. pracovnej kategórii. 8. Zástupkyňa odporkyne uviedla, že sa pridržiava svojho písomného vyjadrenia zo dňa 5.2.2015 s tým, že navrhovateľovi bol starobný dôchodok priznaný v súlade s právnymi predpismi. Poukázala na to, že navrhovateľ získal nárok na výsluhový dôchodok a v civilnom sektore nezískal potrebný počet rokov na zníženie dôchodkového veku. K jednotlivým obdobiam ktoré navrhovateľ namietal na pojednávaní a to konkrétne odpracovaným rokom v Cestných stavbách Nitra, závod Trnava uviedla, že toto obdobie bolo podľa evidenčného listu zhodnotené pre výpočet výšky starobného dôchodku a navyše listom zo dňa 21.3.2016 bol navrhovateľ vyzvaný, aby preukázal doby zamestnania v Technických službách mesta Trnava, čo však nevykonal. 9. Podľa § 244 ods. 1,2,3 O.s.p. v správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov orgánov verejnej správy. V správnom súdnictve preskúmavajú súdy zákonnosť rozhodnutí a postupov orgánov štátnej správy, orgánov územnej samosprávy, ako aj orgánov záujmovej samosprávy a ďalších právnických osôb, ako aj fyzických osôb, pokiaľ im zákon zveruje rozhodovanie o právach a povinnostiach fyzických a právnických osôb v oblasti verejnej správy (ďalej len "rozhodnutie a postup správneho orgánu"). Rozhodnutiami správnych orgánov sa rozumejú rozhodnutia vydané nimi v správnom konaní, ako aj ďalšie rozhodnutia, ktoré zakladajú, menia alebo zrušujú oprávnenia a povinnosti fyzických alebo právnických osôb alebo ktorými môžu byť práva, právom chránené záujmy alebo povinnosti fyzických osôb alebo právnických osôb priamo dotknuté. Postupom správneho orgánu sa rozumie aj jeho nečinnosť. Podľa § 250l ods. 1, 2 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 65 zák.č.461/2003 Z.z. Podmienky nároku na starobný dôchodok (1) Poistenec má nárok na starobný dôchodok, ak bol dôchodkovo poistený najmenej 15 rokov a dovŕšil dôchodkový vek. (2) Dôchodkový vek je 62 rokov veku poistenca, ak tento zákon neustanovuje inak. (3) Mužovi, ktorý v období od 1. januára 2004 do 31. decembra 2005 dovŕšil vek 60 rokov, sa dôchodkový vek určí tak, že k veku 60 rokov sa pripočíta a) v roku 2004 deväť kalendárnych mesiacov, b) v roku 2005 osemnásť kalendárnych mesiacov. Podľa § 82 zák. č.461/2003 Z.z. Zvyšovanie dôchodkových dávok (1) Dôchodková dávka sa a) do 31. decembra 2017 zvyšuje v závislosti od medziročného rastu spotrebiteľských cien a medziročného rastu priemernej mesačnej mzdy v hospodárstve Slovenskej republiky vykázaných štatistickým úradom za prvý polrok kalendárneho roka, ktorý predchádza príslušnému kalendárnemu roku a od priemernej mesačnej sumy starobného dôchodku, priemernej mesačnej sumy predčasného starobného dôchodku, priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, priemernej mesačnej sumy vdovského dôchodku a vdoveckého dôchodku a od priemernej mesačnej sumy sirotského dôchodku vykázaných Sociálnou poisťovňou k 30. júnu kalendárneho roka, ktorý predchádza príslušnému kalendárnemu roku; na určenie priemernej mesačnej sumy starobného dôchodku, priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70% a priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70% sa zohľadňuje suma starobného dôchodku a suma invalidného dôchodku bez jej zvýšenia na sumu minimálneho dôchodku, b) od 1. januára 2018 zvyšuje v závislosti od medziročného rastu spotrebiteľských cien za domácnosti dôchodcov vykázaného štatistickým úradom za prvý polrok kalendárneho roka, ktorý predchádza príslušnému kalendárnemu roku. (2) Starobný dôchodok vyplácaný k 1. januáru príslušného kalendárneho roka a starobný dôchodok priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí a) v roku 2013 ako súčet 50% medziročného rastu spotrebiteľských cien a 50% medziročného rastu priemernej mesačnej mzdy, z priemernej mesačnej sumy starobného dôchodku, b) v roku 2014 ako súčet 60% medziročného rastu spotrebiteľských cien a 40% medziročného rastu priemernej mesačnej mzdy, z priemernej mesačnej sumy starobného dôchodku, c) v roku 2015 ako súčet 70% medziročného rastu spotrebiteľských cien a 30% medziročného rastu priemernej mesačnej mzdy, z priemernej mesačnej sumy starobného dôchodku, d) v roku 2016 ako súčet 80% medziročného rastu spotrebiteľských cien a 20% medziročného rastu priemernej mesačnej mzdy, z priemernej mesačnej sumy starobného dôchodku, e) v roku 2017 ako súčet 90% medziročného rastu spotrebiteľských cien a 10% medziročného rastu priemernej mesačnej mzdy, z priemernej mesačnej sumy starobného dôchodku. (3) Predčasný starobný dôchodok vyplácaný k 1. januáru príslušného kalendárneho roka a predčasný starobný dôchodok priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí a) v roku 2013 ako súčet 50% medziročného rastu spotrebiteľských cien a 50% medziročného rastu priemernej mesačnej mzdy, z priemernej mesačnej sumy predčasného starobného dôchodku, b) v roku 2014 ako súčet 60% medziročného rastu spotrebiteľských cien a 40% medziročného rastu priemernej mesačnej mzdy, z priemernej mesačnej sumy predčasného starobného dôchodku, c) v roku 2015 ako súčet 70% medziročného rastu spotrebiteľských cien a 30% medziročného rastu priemernej mesačnej mzdy, z priemernej mesačnej sumy predčasného starobného dôchodku, d) v roku 2016 ako súčet 80% medziročného rastu spotrebiteľských cien a 20% medziročného rastu priemernej mesačnej mzdy, z priemernej mesačnej sumy predčasného starobného dôchodku, e) v roku 2017 ako súčet 90% medziročného rastu spotrebiteľských cien a 10% medziročného rastu priemernej mesačnej mzdy, z priemernej mesačnej sumy predčasného starobného dôchodku. (4) Invalidný dôchodok priznaný z dôvodu poklesu schopnosti vykonávať zárobkovú činnosť o viac ako 70%, invalidný dôchodok podľa § 266 a sociálny dôchodok vyplácané k 1. januáru príslušného kalendárneho roka a invalidný dôchodok priznaný z dôvodu poklesu schopnosti vykonávať zárobkovú činnosť o viac ako 70% priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí a) v roku 2013 ako súčet 50% medziročného rastu spotrebiteľských cien a 50% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, b) v roku 2014 ako súčet 60% medziročného rastu spotrebiteľských cien a 40% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, c) v roku 2015 ako súčet 70% medziročného rastu spotrebiteľských cien a 30% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, d) v roku 2016 ako súčet 80% medziročného rastu spotrebiteľských cien a 20% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, e) v roku 2017 ako súčet 90% medziročného rastu spotrebiteľských cien a 10% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%. (5) Invalidný dôchodok priznaný z dôvodu poklesu schopnosti vykonávať zárobkovú činnosť najviac o 70% vyplácaný k 1. januáru príslušného kalendárneho roka a invalidný dôchodok priznaný z dôvodu poklesu schopnosti vykonávať zárobkovú činnosť najviac o 70% priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí a) v roku 2013 ako súčet 50% medziročného rastu spotrebiteľských cien a 50% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, b) v roku 2014 ako súčet 60% medziročného rastu spotrebiteľských cien a 40% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, c) v roku 2015 ako súčet 70% medziročného rastu spotrebiteľských cien a 30% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, d) v roku 2016 ako súčet 80% medziročného rastu spotrebiteľských cien a 20% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, e) v roku 2017 ako súčet 90% medziročného rastu spotrebiteľských cien a 10% medziročného rastu priemernej mesačnej mzdy, z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%. (8) Od 1. januára 2018 sa dôchodková dávka vyplácaná k 1. januáru príslušného kalendárneho roka a dôchodková dávka priznaná od 1. januára do 31. decembra príslušného kalendárneho roka zvyšuje podľa odseku 1 písm. b) o percento medziročného rastu spotrebiteľských cien za domácnosti dôchodcov. (9) Pevná suma zvýšenia dôchodkovej dávky, ktorá nie je vyplácaná v sume jednej polovice z dôvodu súbehu nárokov na výplatu dôchodkov, sa určí podľa odsekov 2 až 7 z priemernej mesačnej sumy dôchodkovej dávky, ktorá nie je vyplácaná v sume jednej polovice z dôvodu súbehu nárokov na výplatu dôchodkov, vykázanej Sociálnou poisťovňou podľa odseku 1 písm. a). Invalidný dôchodok podľa § 266 a sociálny dôchodok, ktoré nie sú vyplácané v sume jednej polovice z dôvodu súbehu nárokov na výplatu dôchodkov, sa zvyšujú pevnou sumou, ktorá sa určí podľa odseku 4 z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, ktorý nie je vyplácaný v sume jednej polovice, vykázanej Sociálnou poisťovňou podľa odseku 1 písm. a). (10) Pevná suma zvýšenia dôchodkovej dávky, ktorá je vyplácaná v sume jednej polovice z dôvodu súbehu nárokov na výplatu dôchodkov, sa určí podľa odsekov 2 až 7 z priemernej mesačnej sumy dôchodkovej dávky, ktorá je vyplácaná v sume jednej polovice z dôvodu súbehu nárokov na výplatu dôchodkov, vykázanej Sociálnou poisťovňou podľa odseku 1 písm. a). Invalidný dôchodok podľa § 266, ktorý je vyplácaný v sume jednej polovice z dôvodu súbehu nárokov na výplatu dôchodkov, sa zvyšuje pevnou sumou, ktorá sa určí podľa odseku 4 z priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, ktorý je vyplácaný v sume jednej polovice, vykázanej Sociálnou poisťovňou podľa odseku 1 písm. a). (11) Príslušný kalendárny rok je rok, v ktorom sa zvýšenie dôchodkových dávok vykonáva. Dôchodková dávka vyplácaná k 1. januáru príslušného kalendárneho roka sa zvyšuje od 1. januára príslušného kalendárneho roka a dôchodková dávka priznaná od 1. januára do 31. decembra príslušného kalendárneho roka sa zvyšuje odo dňa jej priznania. (12) Ministerstvo práce, sociálnych vecí a rodiny Slovenskej republiky (ďalej len "ministerstvo") vydá opatrenie a vyhlási jeho úplné znenie uverejnením v Zbierke zákonov Slovenskej republiky (ďalej len "Zbierka zákonov") najneskôr do 31. októbra kalendárneho roka, ktorý predchádza príslušnému kalendárnemu roku, ktorým ustanoví a) pevnú sumu zvýšenia dôchodkovej dávky podľa odsekov 2 až 7, 9 a 10, b) percento zvýšenia dôchodkovej dávky podľa odseku 8. (13) Dôchodková dávka, ktorej suma bola určená s prihliadnutím na obdobie poistenia získané v cudzine podľa osobitného predpisu 4) alebo podľa medzinárodnej zmluvy, sa zvýši o pomernú časť pevnej sumy ustanovenej podľa odseku 12 písm. a), ktorá zodpovedá pomernej časti, v akej sa priznal čiastkový dôchodok podľa predpisov Slovenskej republiky. (14) Na zvýšenie dôchodkovej dávky od 1. januára 2018 je rozhodujúca mesačná suma dôchodkovej dávky bez jej zvýšenia na sumu minimálneho dôchodku vyplácaná ku dňu, od ktorého sa zvyšuje. (15) Starobný dôchodok, predčasný starobný dôchodok a invalidný dôchodok, ktoré sa v príslušnom kalendárnom roku nevyplácajú z dôvodu poskytovania náhrady príjmu pri dočasnej pracovnej neschopnosti zamestnanca podľa osobitného predpisu 51) alebo nemocenského, na ktoré vznikol nárok pred priznaním starobného dôchodku, predčasného starobného dôchodku alebo invalidného dôchodku, sa zvýšia za príslušný kalendárny rok, v ktorom sa z uvedeného dôvodu nevyplácali. Toto zvýšenie patrí od vzniku nároku na výplatu týchto dôchodkov. (16) Dôchodková dávka, ktorá sa v príslušnom kalendárnom roku nevyplácala z dôvodu zániku nároku na jej výplatu, sa zvýši pri opätovnom vzniku nároku na jej výplatu za každý príslušný kalendárny rok, v ktorom sa dôchodková dávka nevyplácala. Tieto zvýšenia patria od opätovného vzniku nároku na výplatu dôchodkovej dávky. (17) Ak je dôchodková dávka upravená z dôvodu súbehu s inou dôchodkovou dávkou, pri prvej zmene sumy vyplácanej dôchodkovej dávky, ktorá súvisí s dôvodom zníženia dôchodkovej dávky, sa určí zvýšenie odo dňa zmeny. (18) Pri súbehu nárokov na viac dôchodkových dávok sa zvyšuje každá z týchto dôchodkových dávok. (19) Vdovský dôchodok, vdovecký dôchodok a sirotský dôchodok sa v príslušnom kalendárnom roku nezvyšujú, ak boli vymerané zo starobného dôchodku, predčasného starobného dôchodku alebo invalidného dôchodku zvýšeného v príslušnom kalendárnom roku. (20) Zvýšenie dôchodkových dávok sa zlučuje s dôchodkovou dávkou. 10. Preskúmaním spisového materiálu krajský súd zistil, že navrhovateľ vo svojom opravnom prostriedku namietal nízku sumu priznaného starobného dôchodku, pričom krajský súd v súlade s ustálenou judikatúrou NS SR poukazuje, že pri osobách ktoré získali nárok na dôchodok v osobitnom systéme sociálneho poistenia resp. sociálneho zabezpečenia a uplatňujú si nárok aj vo všeobecnom systéme sociálneho poistenia je potrebné vychádzať z toho, že absolútne vylúčenie hodnotenia doby poistenia zo všeobecného systému u tých poistencov, ktorí získali dávky dôchodkového poistenia (zabezpečenia) v inom systéme sociálneho poistenia a nie v systéme všeobecnom, má za následok horšie zaobchádzanie s nimi ako s poistencami ktorí sú poistení v zahraničných systémoch sociálneho poistenia a u ktorých samotná poisťovňa vôbec nepochybuje o spôsobe výpočtu ich dôchodkových dávok v spôsobe krátenia, ktorý zabezpečuje primerané poistné plnenie za obdobie v ktorých boli poistení na Slovensku, po zohľadnení dôb poistenia v iných systémoch. Postupom odporkyne sa napr. pri dosiahnutí dôchodkového veku a započítaní dôb poistenia získaných vo všeobecnom systéme vymeriava poistencom dôchodok vo výške akoby celkovo boli poistení len po krátky čas a tým sa znižuje ich osobný mzdový bod a následne aj výška dôchodku. Nad akúkoľvek pochybnosť je takýto postup pre poistencov, ktorí získali časť poistenia v obidvoch systémoch nevýhodnejší, ako keby im pre vznik nároku bola hodnotená celá doba poistenia a poskytla sa im zvyšná časť dôchodku zodpovedajúca dobe poistenia vo všeobecnom systéme. Správne preto odporkyňa musí pri rozhodovaní o nárokoch poistencov, ktorým bola priznaná niektorá z dávok výsluhového zabezpečenia poistencov v osobitnom systéme poistenia resp. sociálneho zabezpečenia najprv vypočítať teoretickú výšku dôchodku, ktorá by im patrila ak by všetky doby poistenia získali vo všeobecnom systéme (samozrejme pri zachovaní výhod preferovaných zamestnaní napr. pri skoršom odchode do dôchodku), následne vypočítať teoretickú výšku dôchodku, ktorá by im patrila po zhodnotení doby poistenia v osobitnom systéme a odpočítať ju od teoretickej výšky dôchodku vypočítanej pri zohľadnení celej doby poistenia a až takto vypočítaná dávka môže zachovať všetky oprávnené nároky uvedených poistencov osobitného systému a nebude poškodzovať žiadateľov o starobný dôchodok. Odporkyňa je preto povinná pri priznávaní starobných dôchodkov prihliadať aj na skutočnosti jej známe z úradnej činnosti a jej povinnosťou je dbať na to, aby právne predpisy boli interpretované rovnako na rovnaké právne vzťahy, v danom prípade doba poistenia musí byť posudzovaná rovnako u všetkých výsluhových dôchodcoch, ktorí požiadali o priznanie starobného dôchodku, ak dosiahli dôchodkový vek podľa preferovaných zamestnaní alebo dosiahli dôchodkový vek podľa všeobecného systému. Z vyššie uvedených záverov je nesporné, že odporkyňa rozhodovala v rozpore s citovanými právnymi predpismi a judikatúrou NS SR ako aj medzinárodným Dohovorom. 11. Nepreskúmateľnosť rozhodnutia odporkyne spočíva v tom, že odporkyňa sa vo svojom rozhodnutí vôbec nezaoberala otázkou jednotlivých dôb získaných v osobitnom systéme sociálneho poistenia a hodnotila výlučne len obdobie dôchodkového poistenia získané vo všeobecnom systéme poistenia bez toho, aby to akýmkoľvek spôsobom vo svojom rozhodnutí zdôvodnila. 12. Krajský súd preto považuje rozhodnutie odporkyne za nesprávne a nepreskúmateľné a preto ho zrušil podľa § 250j ods. 2 písm. a, d O.s.p. a vec vrátil odporkyni na ďalšie konanie. 13. O náhrade trov konania rozhodol krajský súd v súlade s ustanovením § 250k ods. 1 O.s.p., keď procesne úspešnému navrhovateľovi priznal právo na náhradu trov konania, ktoré spočívajú v trovách právneho zastúpenia vo výške 383,73 Eur za nasledovné právne úkony: 1.príprava a prevzatie zastupovania 64,53 Eur + režijný paušál 8,39 Eur, 2. podanie návrhu 66,-Eur + režijný paušál 8,58 Eur, 3. písomné vyjadrenie 14.3.2016 vo výške 66,-Eur + režijný paušál 8,58 Eur, 4. účasť na pojednávaní 66,-Eur + režijný paušál 8,58 Eur, náhrada za stratu času 57,20 Eur, cestovné 25,67 Eur a stravné (iné výdavky) 4,20 Eur, spolu celkovo 383,73 Eur. 14. Vzhľadom na vyššie uvedené skutočnosti súd rozhodol tak ako je uvedené vo výrokovej časti tohto rozsudku. Poučenie: Proti tomuto rozhodnutiu je možné podať odvolanie do 15 dní odo dňa doručenia prostredníctvom tohto súdu na Najvyšší súd SR. V odvolaní sa má popri všeobecných náležitostiach ( § 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSTT:2016:2015200974.1 (dáta aktuálne k 12. 11. 2026). Záväzné je znenie zverejnené súdom.




